SMPC พุ่งกว่า 4% โบรกฯ มอง Q3 ผลงานโดดเด่น แนะ “เก็งกำไร”
SMPC บวก 4.41% เล็งผลงาน Q3/59 โตโดดเด่น ณ เวลา 11.26 น. ราคาอยู่ที่ 14.20 บ. บวก 0.60 บ. หรือ 4.41% มูลค่าซื้อขาย 118.68 ลบ. ด้าน บล.เคจีไอ (ประเทศไทย) แนะ"เก็งกำไร" ราคาเป้าหมาย 15.80 บ.
29 ก.ย. 2559

ผู้สื่อข่าวรายงานว่า ราคาหุ้นบริษัท สหมิตรถังแก๊ส จำกัด (มหาชน) หรือ SMPC  ณ เวลา 11.26 น. ราคาอยู่ที่ 14.20 บ. บวก 0.60 บ. หรือ 4.41% มูลค่าซื้อขาย 118.68 ลบ. 
โดยบล.เคจีไอ (ประเทศไทย)ระบุในบทวิเคราะห์แนะ”เก็งกำไร”หุ้น บมจ.สหมิตรถังแก๊ส (SMPC) เป้า Consensus 15.8 บาท ในเบื้องต้นประเมินผลการดำเนินงานไตรมาส 3/59 จะยังเติบโตเมื่อเทียบกับงวดปีก่อน และไตรมาสก่อน จากอัตราการใช้กำลังการผลิตที่สูงมากกว่า 90% (เทียบกับ 87% ในไตรมาส 2/59) เป็นผลจากดีมานด์ถังแก๊สที่เพิ่มขึ้น โดยเฉพาะจากทวีปแอฟริกา และเอเชียใต้ ที่มีการสนับสนุนให้เปลี่ยนจากการใช้ฟืนในการหุงต้มเป็นเตาแก๊ส
นอกจากนี้ จากประมาณการกำไรใน Consensus คาดกำไรเติบโตเฉลี่ยปีละ 16.5% ในช่วงปี 2558-2561 จากราคาปิดวานนี้คิดเป็น PEG 0.97 เท่า (ยังต่ำกว่า 1 เท่า)